stanford-oval/wikipedia huggingface dataset:
הסוכנות הרגולטורית לתרופות ומוצרי בריאות (הממלכה המאוחדת)
הערות שוליים

↑  "About us". www.gov.uk. Medicines and Healthcare products Regulatory Agency. נבדק ב-20 בנובמבר 2020. {{cite web}}:  (עזרה)
↑  "Medicines and Healthcare products Regulatory Agency Expands". MHRA. 28 במרץ 2013. אורכב מ-המקור ב-11 באפריל 2013. נבדק ב-4 באפריל 2013. {{cite web}}:  (עזרה)
↑  "Government asks regulator to approve supply of Oxford/AstraZeneca vaccine". GOV.UK (באנגלית). Department of Health and Social Care. 27 באוקטובר 2020. נבדק ב-2020-11-28. {{cite web}}:  (עזרה)
↑  "UK medicines regulator gives approval for first UK COVID-19 vaccine". GOV.UK (באנגלית). נבדק ב-2 בדצמבר 2020. {{cite web}}:  (עזרה)
↑  Boseley, Sarah; Halliday, Josh (2 בדצמבר 2020). "UK approves Pfizer/BioNTech Covid vaccine for rollout next week". The Guardian. נבדק ב-2 בדצמבר 2020. {{cite web}}:  (עזרה)
↑  "Conditions of Authorisation for Pfizer/BioNTech COVID-19 vaccine". GOV.UK (באנגלית). MHRA. 15 בדצמבר 2020. נבדק ב-2020-12-16. {{cite web}}:  (עזרה)
↑  "Public Assessment Report for Pfizer/BioNTech COVID-19 vaccine" (PDF). GOV.UK. MHRA. 11 בדצמבר 2020. נבדק ב-16 בדצמבר 2020. {{cite web}}:  (עזרה)
| --- | --- |
בקרת זהויות :  ISNI: 0000 0001 2229 1978  LCCN: nr2003030694  SUDOC: 17431275X   WorldCat (עם LCCN): nr2003-030694
רגימנט חיל הרגלים של פיג'י

| --- | --- |

 פרטים
 כינוי עבר:  הרגימנט המלכותי של פיג'י
 מדינה:  פיג'י
 שיוך:  הכוחות הצבאיים של רפובליקת פיג'י
 אירועים ותאריכים
 תקופת הפעילות:  1920–הווה (כ־104 שנים) 
 מלחמות:  מלחמת העולם השנייה 
 פיקוד
 יחידת אם:  פיקוד חילות השדה
 
רגימנט חיל הרגלים של פיג'י הוא עוצבה חטיבתית ובה שישה גדודים, המהווה את הכוח הלוחם העיקרי של הכוחות הצבאיים של פיג'י. יחידות הרגימנט לחמו במלחמת העולם השנייה ושירתו במלאיה, ומאז שלהי שנות השבעים משרתים בכוחות שמירת שלום שונים ברחבי העולם.
מבנה הרגימנט

הרגימנט כלל בראשיתו רק גדודים טריטוריאליים. לאחר פרוץ מלחמת העולם השנייה הוקמה בו פלוגה סדירה ראשונה.
הרגימנט כולל כיום שלושה גדודים סדירים (ה-1, ה-2, ה-3) וכן שלושה גדודים טריטוריאליים (ה-4, ה-5 וה-7/8). האחרונים הם למעשה פלוגות סדירות, אשר בשעת חירום ניתן לבנות על בסיס כל אחת מהן גדוד מלא.
תולדות הרגימנט

הרגימנט הוקם עם ייסוד כוחות ההגנה של פיג'י - אז מושבה בריטית - בשנת 1920. עם פרוץ מלחמת העולם השנייה כלל רק מסגרות פלוגתיות טריטוריאליות והוא הוגדל בהדרגה והועמד תחת פיקוד צבא ניו זילנד. משימתו הראשונה הייתה הגנה על אתרים חיוניים באיי פיג'י. לאחר כניסת ארצות הברית למלחמה באוקיינוס השקט הוצבה בפיג'י באביב 1942 הדיוויזיה האמריקאית ה-37 והרגימנט הועבר תחת פיקוד אמריקאי. בהמשך המלחמה השתתף הרגימנט במערכה באיי שלמה. אחד מחיילי הרגימנט, ספנאיה סוקאנאיוואלו (Sefanaia Sukanaivalu), עוטר לאחר מותו בעיטור צלב ויקטוריה על לחימתו בבוגנוויל ב-1944. בתום המלחמה פוזר למעשה הרגימנט, אם כי הגדוד ה-1 הופעל במלאיה ב-1952-‏1953 לשם דיכוי המרידה שם.
ב-1978 הופעל מחדש הגדוד ה-1 במסגרת מדינת פיג'י העצמאית. באותה שנה הצטרף לכוחות יוניפי"ל בדרום לבנון ושירת שם עד 2002. ב-2004 נפרסו חיילים מהגדוד בעיראק כחלק ממשלחת הסיוע של האו"ם שם (UNAMI). חיילים מהגדוד משרתים גם במשלחת האו"ם לסודאן (UNMIS).
הגדוד ה-2 הוקם מחדש כגדוד סדיר ב-1982 והצטרף לכוח המשקיפים הרב-לאומי שהוצב בסיני בעקבות הסכם השלום בין ישראל למצרים.
הגדוד ה-3 הוקם כגדוד טריטוריאלי ב-1982 כדי להחליף את הגדוד ה-2. בעקבות ההפיכות הצבאיות בפיג'י ב-1987 הוא הפך לגדוד סדיר ומהווה את כוח האבטחה הצבאי באיים. הוא גם מספק חיילים רעננים לשירות בגדודים ה-1 וה-2. גדוד זה הוא הגדול בשלושת הגדודים הסדירים.
הגדודים הטריטוריאליים הוקמו מחדש לאחר ההפיכות בפיג'י ב-1987 והם מוצבים באיי פיג'י תחת פיקוד הגדוד ה-3.
חיילי הרגימנט מטפלים בפצוע במהלך הקרב בבוגנוויל במלחמת העולם השנייה
אפונסו טיירה

אפונסו טיירה (בפורטוגזית: Afonso Taira; נולד ב-17 ביוני 1992) הוא כדורגלן פורטוגזי המשחק בעמדת הקשר באל-באטין.
קריירה

טיירה התחיל את הקריירה שלו במחלקת הנוער של אינטרנסיונל אלמקיל, ממנה עבר לאשטוריל ובגיל 14 הצטרף לאקדמיה של ספורטינג ליסבון. בשנת 2011 חתם לשלוש שנים בקורדובה מהליגה הספרדית השנייה.
בעונת 2012/2013 טיירה הושאל לאתלטיקו CP בה שיחק שנתיים.
ב-8 ביוני 2014 חתם לארבע שנים באשטוריל בה שיחק בצעירותו. ב-24 באוקטובר 2015 הבקיע את שער הבכורה שלו בקבוצה בתיקו 2-2 נגד ריו אבה.
ב-24 ביולי 2017 חתם בעירוני קריית שמונה מליגת העל.
ב-21 באוגוסט 2018 חתם טיירה על חוזה לשנתיים בבית"ר ירושלים, וב-27 באוגוסט ערך את הופעת הבכורה שלו במדי הקבוצה, בהפסד 4-1 למכבי פתח תקווה. בתאריך 24 בספטמבר הבקיע שער בניצחון הביתי באצטדיון טדי מול בני סכנין 2-3.
ב-2 בספטמבר 2019 עזב טיירה את בית"ר ירושלים וחתם בקבוצת הרמנשטאדט מליגת העל הרומנית.
ב-5 באוגוסט 2020 חזר טיירה לפורטוגל וחתם בבלננסש סאד לשנתיים.
בקיץ 2021 טיירה חתם בקאסה פיה.
הערות שוליים

↑  שלום אלבז, ‏אפונסו טיירה חתם לשנתיים בעירוני קריית שמונה, באתר ONE‏, 24 ביולי 2017
↑  אור בוקר, מאור בוזגלו, ערן לוי ואפונסו טיירה חתמו בבית"ר ירושלים, באתר הארץ, 21 באוגוסט 2018
↑  גיא בן זיו, ‏אפונסו טיירה שוחרר מבית"ר, עזב לרומניה, באתר ONE‏, 2 בספטמבר 2019
↑  העברות בעולם - 5.8: אלכסיס סאנצ'ס שוחרר בחינם לאינטר, "טר שטגן סיכם בברצלונה לחמש שנים", באתר וואלה, 5 באוגוסט 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפונסו טיירה".
ערן כץ

| --- | --- |

 לידה:  18 בינואר 1965 (בן 59) חיפה, ישראל 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית 
 www.erankatz.co.il
 
ערן כץ (נולד ב-18 במאי 1965) הוא שיאן גינס בזיכרון, סופר ישראלי, מנחה ועורך סדנאות בתחום פיתוח הזיכרון והאינטליגנציה; חבר ההנהלה העולמית של הארגון IBREA ‏(International Brain Education Association) - ארגון קוריאני שמטרתו לעזור לתלמידים לפתח יכולות חשיבה, זיכרון ויכולות שכליות הקשורות למוח.
ביוגרפיה

כץ נולד וגדל בחיפה, הוריו עבדו ברפא"ל. כץ היה תלמיד בינוני. בנעוריו הוא קרא את ספריו של הארי לוריין, מומחה אמריקאי בתחום שיפור הזיכרון, שממנו הושפע. כץ עבר את בחינות הבגרות בהצלחה, והקדיש את עיתותיו הפנויות לטיפוח מיומנויות שישחיזו את זיכרונו. בחלוף השנים הפכו מיומנויות אלה למשלח ידו.
את שירותו הצבאי עשה בנח"ל. בעל תואר ראשון במדע המדינה ולימודים ספרדיים מהאוניברסיטה העברית בירושלים, ותואר שני במנהל אדמיניסטרטיבי מתקדם מבית הספר של השוק האירופי המשותף הנמצא בברוז' שבבלגיה. בעת היותו סטודנט באוניברסיטה העברית היה עורך משנה של "פי האתון", עיתון אגודת הסטודנטים של האוניברסיטה.
במהדורת 1998 נכנס לספר השיאים הישראלי של גינס לאחר שזכר מספר בן חמש מאות ספרות שהוקרא לו פעם אחת בלבד והקריא אותו מן ההתחלה לסוף ומן הסוף להתחלה, עם ארבע טעויות בלבד. כשיאן גינס בתרגילי זיכרון, הוא עורך סדנאות והרצאות בתחום ומלמד טכניקות זיכרון.
בשנת 2008 כץ הקים את חברת Smart Memory המפתחת ערכות לפיתוח מיומנויות זיכרון.
כיום[דרושה הבהרה] בעל טור קבוע ב-Business Week Israel שנקרא "משחקי מנהלים: טיפים אישיים". בעבר[דרושה הבהרה] כתב טור בכל העיר בירושלים.
בשנת 2013 הופיע בסדרה "הפרעת קשב" אותה מנחה שחר חסון (פרק 5) באותו הפרק עם שני כהן.
ספריו

כץ כתב שבעה ספרים, שישה מהם בעברית, שתורגמו לשבע עשרה שפות (ביניהן: איטלקית, גרמנית, יפנית, קוריאנית, אינדונזית, וייטנאמית, תאית, אנגלית, דנית, סינית קנטונזית, וסינית מנדרינית).
כץ הוא הסופר הישראלי היחיד שספרו תורגם לתאית.
סוד הזיכרון המצוין: טכניקות יעילות לזכור בקלות. תל אביב, מודן, 1999. הספר מלמד טכניקות יעילות לזכור בקלות מגוון של דברים.
סוד המוח היהודי: טכניקות לפיתוח אינטליגנציה וזיכרון מצוין. מודן, 2002. ספרו הפופולרי ביותר, מספר את סיפורו של אדם שמנסה להצליח בלימודים ובעסקים רק בעזרת שיטות יהודיות. הספר זכה בפרס הספרות האיטלקי Adei Vizo המוענק לספרים בנושאי יהדות. הסיפור כתוב בצורה עלילתית ומשלב בתוכו טכניקות לשיפור הזיכרון. הסיפור מתואר בגוף ראשון, מפי ערן עצמו, המספר על הגיבור הראשי, ג'רום, צעיר שובב העובד בהכנת חולצות. בתחילת הסיפור ג'רום מתואר כ"לבוש בחולצה שיש עליה תמונה ענקית של גולדה מאיר". ג'רום מתחיל ללמוד מנהל עסקים באוניברסיטה. כדי לשפר את זיכרונו ולהצליח בעסקים הוא מגייס את חבריו ערן ואיתמר. במהלך הסיפור הם נפגשים עם מגוון דמויות: הרב מנשה, יוסף חיים האברך ועוד. בסיפור מוצגות שיטות לשיפור זיכרון מן הגמרא, תלמוד, הסתייעות בתמונות ועוד.
האיש העשיר בירושלים. מודן, 2004. הספר מלקט תובנות מדתות שונות בעולם. בניגוד לספריו האחרים, אין ספר זה עוסק בזיכרון. הספר נכתב בהשראת עבודתו כמנהל השיווק של מרכז הקונגרסים הבינלאומי של ירושלים (בנייני האומה).
הצחוק הזה מזכיר לי... בשיתוף עם לני רביץ, מודן, 2006. הספר מלמד כיצד לזכור בדיחות ולהצליח להצחיק איתן.
חבילת ההישרדות – איכבורן ורלג, קלן, 2005. (יצא לאור בגרמניה ואיטליה) עוסק בשני סוכני נסיעות: יהודי וערבי שמחליטים להכין חבילת הישרדות בארץ. בחלקו הראשון של הטיול התיירים מסתובבים בעזה שבוע ולומדים דברים מהחמאס ובחלקו השני של הטיול מסתובבים התיירים בישראל ולומדים דברים מצה"ל ומהמתנחלים. בעקבות כך נוצרו קשרים רבים בין הישראלים לפלסטינים.
פה ושם: מדריך הבילוי לילדים
חמש מתנות למוח בהוצאת מודן:
ג'רום זומר, פרופסור ישראלי, מכוכבי הספר "סוד המוח היהודי", מקבל מכתב אנונימי מ"סטודנטית אסיאתית", המטילה עליו חמש משימות לגילוי מיומנויות של המוח שלכאורה בלתי ניתנות לביצוע.
חמש מתנות למוח מתיימר להעניק מיומנויות מעשיות להצלחה, השזורות בסיפור מתח שמבוסס על עובדות אמיתיות.
כץ משלב בספריו מחקרים מדעיים וטכניקות יעילות, המבוססים על חוכמה יהודית ואסיאתית. ספריו יצאו לאור בעברית בהוצאת מודן, זכו בפרסים ספרותיים ונמכרו בלמעלה מ-500,000 עותקים.
את סדרת אלופי הזיכרון שמונה 3 ספרים ספר הראשון לזכור רשימות הספר השני ללמוד שפה והשלישי לזכור צפנים מיוחדים.
תוכנותיו

חברת סמארט ממורי בע"מ שבבעלות כץ, פיתחה בשיתוף עם אלון פרידמן תוכנות המבוססות על הרצאותיו ושיטותיו של כץ:
Name Recall - לזכור פנים ושמות בכל עת ובכל מקום.
Funometri - לזכור בקלות את המילים הקשות לפסיכומטרי.
Socratex.
הערות שוליים

↑  כתבה של רואים עולם, מ-7 ביוני 2008
| --- | --- |
בקרת זהויות :  NLI: 987007303412405171  VIAF: 70720686   WorldCat (עם VIAF): 70720686
לשכת התרבות של הרייך

| --- | --- |

 מידע כללי
 מדינה:  גרמניה הנאצית 
 סוכנות בת:  לשכת המוזיקה של הרייך
 תאריך הקמה:  22 בספטמבר 1933 
 תאריך פירוק:  10 באוקטובר 1945 
 מנהל:  יוזף גבלס 
 מטה מרכזי:  ברלין 
 
לשכת התרבות של הרייך (בגרמנית: Reichskulturkammer) הייתה סוכנות ממשלתית בגרמניה הנאצית. היא הוקמה על פי חוק ב-22 בספטמבר 1933 במהלך תהליך הנאציפיקציה ביוזמת שר התעמולה של הרייך יוזף גבלס כארגון מקצועי של כל אמני היצירה הגרמניים. הלשכה נועדה להשיג שליטה על כל חיי התרבות בגרמניה הנאצית ביצירה, פרסום וקידום "אומנות ארית" המתיישבת עם האידיאלים הנאצים.
כל אמן היה צריך להגיש בקשה לחברות בהצגת תעודה ארי, בקשה שנדחתה הביאה בפועל לאיסור תעסוקתי למגישה.
לשכת התרבות כללה יחידות למוזיקה, קולנוע, ספרות, ארכיטקטורה, ואמנות חזותית. ביחידות היו חברים אמנים "טהורים גזעית" שתמכו במפלגה. עד 1935 היו חברים בלשכת התרבות של הרייך 100,000 חברים.
מבנה וארגון

לשכת התרבות של הרייך הייתה מזוהה עם משרד הרייך לתעמולה ולהשכלת העם עם מושבו ברחוב וילהלמפלאץ בברלין. קצין האס אס האנס הינקל היה אחד הקצינים האחראים על הלשכה והיה הממונה המיוחד של גבלס להסרת יהודים מחיי התרבות הגרמניים.
ה- RKK התפרקה בסופו של דבר ונכסיה הוחרמו בחוק מספר 2 (שיצא ב-10 באוקטובר 1945) של מועצת הפיקוח של בעלות הברית. תמונות וחומר ארכיון נשמרות על ידי הארכיון הפדרלי הגרמני ונשמרו במרכז המסמכים של ברלין .
הערות שוליים

↑  "Culture in the Third Reich: Overview". Holocaust Encyclopedia. United States Holocaust Memorial Museum. 10 ביוני 2013. נבדק ב-9 במרץ 2014. {{cite encyclopedia}}:  (עזרה)
↑  Culture in the Third Reich: Overview, encyclopedia.ushmm.org (באנגלית)
↑  Glueck, Grace (1990-07-09). "'Degenerate' Artworks Survive Triumphant Over Nazi Degradation". The New York Times (באנגלית אמריקאית). ISSN 0362-4331. נבדק ב-2019-10-05.
↑  Peter Adam (1992). Art of the Third Reich. New York: Harry N. Abrams, Inc. p.53
| --- | --- |
בקרת זהויות :  NLI: 987007284521705171  GND: 18668-5  ISNI: 0000 0001 1013 8909  LCCN: n86017708  VIAF: 142482095   WorldCat (עם VIAF): 142482095
ואלדיר פריירה

ואלדיר "דידי" פריירה (בפורטוגזית: Valdir "Didi" Pereira;‏ 8 באוקטובר 1928 – 12 במאי 2001) היה כדורגלן ברזילאי.
קריירה

פריירה נולד בריו דה ז'ניירו, ובגיל 14 בעקבות זיהום כמעט נאלצו הרופאים לקטוע את רגלו השמאלית. דידי הצטרף לקבוצת פלומיננסה בשנת 1949. במהלך שבע העונות ששיחק בקבוצה, הוא זכה עימה בקמפאונטו קריוקה (אליפות מדינת ריו דה ז'ניירו) בשנת 1951, ובקופה ריו בשנת 1952.
בשנת 1957 עבר דידי לקבוצת בוטפוגו, וזכה גם עימה בקמפאונטו קריוקה. בשנת 1959 עבר דידי לקבוצת ריאל מדריד, אך מיעט לשחק במדיה.
שיחק עם נבחרת ברזיל במונדיאל 1954 וזכה עימה בגביע במונדיאל 1958 ובמונדיאל 1962. הוא שיחק בנבחרת בעמדת הקשר המרכזי המנהל את המשחק הקבוצתי, וניחן במסירותיו המדויקות ובבעיטותיו החזקות ממרחק. לאחר שפרש אימן את נבחרת פרו במונדיאל 1970.
הערות שוליים

↑  קופה ריו הייתה אליפות בינלאומית אשר שוחקה בשנים 1951 ו-1952. היא הייתה תחרות הכדורגל הראשונה בין קבוצות בקנה מידה עולמית. לא להתבלבל עם גביע ריו, שהיא תחרות בין קבוצות ממדינת ריו דה ז'ניירו בלבד.
| נבחרת ברזיל – מונדיאל 1958 (מקום ראשון) |
| --- | --- | --- |
|  1 קסטיליו •  2 בליני •  3 ז'ילמר •  4 דז'למה סאנטוס •  5 דינו סאני •  6 דידי •  7 זגאלו •  8 אוריקו •  9 זוזימו •  10 פלה •   11 גארינצ'ה •  12 נילטון סנטוס • 13 מואקיר •  14 דה סורדי • 15 אורלנדו • 16 מאורו • 17 ג'ואל • 18 אלטפיני • 19 זיטו • 20 ואוה • 21 דידה • 22 פפה • מאמן: פאולה |  1 קסטיליו •  2 בליני •  3 ז'ילמר •  4 דז'למה סאנטוס •  5 דינו סאני •  6 דידי •  7 זגאלו •  8 אוריקו •  9 זוזימו •  10 פלה •   11 גארינצ'ה •  12 נילטון סנטוס • 13 מואקיר •  14 דה סורדי • 15 אורלנדו • 16 מאורו • 17 ג'ואל • 18 אלטפיני • 19 זיטו • 20 ואוה • 21 דידה • 22 פפה • מאמן: פאולה | ברזיל |
| נבחרת ברזיל – מונדיאל 1962 (מקום ראשון) |
| --- | --- | --- |
|  1 ז'ילמר •  2 דז'למה סאנטוס •  3 מאורו •  4 זיטו •  5 זוזימו •  6 נילטון סנטוס •  7 גארינצ'ה •  8 דידי •  9 קואוטיניו •  10 פלה •   11 פפה •  12 ג'איר מריניו • 13 בליני •  14 חורנדיר • 15 אלטאיר • 16 זקוויניה • 17 מנגלביו • 18 ג'איר דה קוסטה • 19 ואוה • 20 אמרילדו • 21 זגאלו • 22 קסטיליו • מאמן: מוריירה |  1 ז'ילמר •  2 דז'למה סאנטוס •  3 מאורו •  4 זיטו •  5 זוזימו •  6 נילטון סנטוס •  7 גארינצ'ה •  8 דידי •  9 קואוטיניו •  10 פלה •   11 פפה •  12 ג'איר מריניו • 13 בליני •  14 חורנדיר • 15 אלטאיר • 16 זקוויניה • 17 מנגלביו • 18 ג'איר דה קוסטה • 19 ואוה • 20 אמרילדו • 21 זגאלו • 22 קסטיליו • מאמן: מוריירה | ברזיל |
| --- | --- |
בקרת זהויות :  GND: 1221481576  LCCN: n93900229  VIAF: 73077261   WorldCat (עם VIAF): 73077261 
ערך זה הוא קצרמרבנושא כדורגל ברזילאי. אתם מוזמנים לתרום לוויקיפדיה ו.
יוסף טוב עלם הספרדי

ערך זה עוסק ברב ספרדי מהמאה ה-14. אם התכוונתם לרב מפרובנס מהמאה ה-11, ראו .
רבי יוסף בר אליעזר טוּב עֶלֶם הספרדי, מכונה גם בשם רבי יוסף טוב עלם השני. (המאה ה-14) היה חכם ספרדי בעל השכלה רחבה ביהדות ובהשכלה כללית. כתב פירוש לפירוש אבן עזרא על התורה בשם "צפנת פענח".
קורות חייו

נולד בספרד כנראה בעיר טולדו בשנת 1335 (שנת ה' אלפים צ"ה) בערך. אין בידינו מידע רב על חייו אך במכתב בכתב יד מסופר "שנקבצו ובאו עליו צרות על אודות אשה".
בשנת 1376 (קל"ו) היה בעיר כינאה (חאניה) בקנדיה (כרתים), ולאחר מכן עבר למצרים התעכב שם ועלה לירושלים.
ר' יוסף טוב עלם הרגיש שאנשים תוקפים את פירושו של ר' אברהם אבן עזרא מכיוון שפירשו לתורה מתומצת ועמוק מידי ולכן לא הבינו אותו כראוי. ר' יוסף החליט לצאת להגנתו ולכתוב פירוש על פירושו של האבן עזרא.
מסיבות לא ידועות (המכונות: "קורות הזמן") נאלץ ר' יוסף לעזוב את ירושלים ואת עבודתו על פירושו ולעבור לדמשק. אך בעידודו של הנגיד רבי דוד בן יהושע (בנו של רבי יהושע הנגיד, מצאצאי הרמב"ם) ששמע על גדלותו של ר' יוסף בתורת האבן עזרא חזר ר' יוסף לירושלים וסיים שם את פירושו.
בשנת 1387 (קמ"ח) (לכל המאוחר) ר' יוסף שב לירושלים.
כתביו

פירושו של ר' יוסף טוב עלם על האבן עזרא נקרא צפנת פענח, הוא מהפירושים החשובים ביותר על פירוש האבן עזרא והמוקדמים שיש בידינו עליו. מכיוון שר' יוסף היה בעל השכלה גדולה ובקיא בכל תורתו של ראב"ע הוא הרבה להשתמש בפירושו של ראב"ע במקום אחר על מנת לפרש את כוונותיו במקומות בהם ראב"ע קיצר.
צפנת פענח נקרא בשל שמו של המחבר יוסף, על שם יוסף המקראי המכונה בתורה צפנת פענח שכן פענח את צפונות חלומות פרעה, וכך גם חיבור זה בא לפענח צפונותיו של ראב"ע.
החיבור נדפס לראשונה על ידי רבי יקותיאל לאזי בתוך הספר "מרגלית טובה" (אמסטרדם תפ"ב) בשם "אהל יוסף" בצורה מקוצרת ומשובשת.
לאחר מכן יצא הספר בשלמות בשמו המקורי "צפנת פענח" על פי שבעה כתבי יד על ידי ד"ר דוד הערצאג.
מלבד ספר צפנת פענח חיבר ר' יוסף גם את הספר תקון שערים - ט' שערים בעניין חשבון תקופות ומולדות. החיבור לא נדפס מעולם והוא עודנו בכתב יד.
פרנץ נאג'

פרנץ נאג' (בהונגרית: Nagy Ferenc; ‏8 באוקטובר 1903 – 12 ביוני 1979) היה פוליטיקאי הונגרי ממפלגת האיכרים הזעירים (אנ') שכיהן בראש ממשלת הונגריה אחרי מלחמת העולם השנייה עד שהודח במהלך השתלטות הקומוניסטים על המדינה.
ביוגרפיה

נאג' הגיע ממשפחת איכרים. הוא הצטרף למפלגת בעלי הרכוש הזעיר בשנת 1924 ובשנת 1928 היה ליושב ראש סניף המפלגה בבאראניה. ביולי 1930 הוא פרש מהמפלגה והיה בין מקימי מפלגת בעלי הרכוש הזעיר העצמאית. במפלגה זאת הוא היה מזכיר המפלגה מאוקטובר 1930 עד שנת 1945. במאי 1939 הוא נבחר לפרלמנט ההונגרי. בשנים 1941–1943 הוא היה יושב ראש החזית החקלאית ההונגרית והיה ידוע כמתנגד לנאצים. לאחר שהנאצים כבשו את גרמניה בשנת 1944 הסגיר נאג' את עצמו לנאצים לאחר שאלו איימו שיהרגו את בני משפחתו אם לא יסגיר את עצמו. בהמשך הוא הצליח להימלט מהמעצר ונותר במחבוא עד שהונגריה נכבשה על ידי הצבא האדום.
בינואר 1945 הקים מחדש, יחד עם זולטאן טילדי, את מפלגת האיכרים הזעירים השמרנית. במאי 1945 הוא התמנה לשר השיקום בממשלה הזמנית שהוקמה לאחר מלחמת העולם השנייה. בעקבות ניצחון המפלגה בבחירות בנובמבר 1945, היה ליושב ראש בית הנבחרים של הונגריה מ-29 בנובמבר 1945 וחבר המועצה הלאומית העליונה מ-7 בדצמבר 1945 עד 2 בפברואר 1946. ב-4 בפברואר 1946, לאחר שהונגריה הייתה לרפובליקה וראש המפלגה, זולטן טילדה, נבחר לנשיא הרפובליקה, התמנה נאג' לראש ממשלת הונגריה.
ב-14 במאי 1946 יצא לחופשה בשווייץ. במהלך חופשתו העבירו שלטונות הכיבוש הסובייטיים לידי הממשלה את עדותו של בלה קובאץ', איש מפלגתו שנאסר על ידי הסובייטים בפברואר 1947, על פיה נאג' היה שותף לקשר ריאקציוני נגד ממשלתו והתכוון להחזיר להונגריה את השלטון הפשיסטי. הממשלה דרשה מנאג' לשוב להונגריה לבירור ההאשמות, אך הוא סירב לאחר שקיבל אזהרה משגריר הונגריה בשווייץ שהקומוניסטים מתכוונים לחסלו, ובהונגריה פורסם שהוא התפטר. היו שטענו שנאג' תכנן מראש לברוח מהונגריה בעת שיצא לשווייץ. בריטניה וארצות הברית הודיעו שהן רואות במהלך מזימה של הקומוניסטים להשתלט על הונגריה, אך הקומוניסטים מצידם טענו שהממשלה מוסיפה להיות ממשלת קואליציה דמוקרטית וכי חברי מפלגתו של נאג' הסכימו להחלפתו. ב-2 ביוני 1947 קיבל נאג' את בנו בן ה-5 שנותר בבודפשט, על הגבול עם הונגריה, ובמקביל הגיש באופן רשמי את התפטרותו. נאג' טען שהודיעו על התפטרותו 24 שעות לפני שהגיש אותה ובעיתונות פורסם שנאג' התפטר לאחר שאיימו עליו שאם לא יתפטר יהרגו את בנו. נאג' דרש חקירה של ההאשמות נגדו באנגליה או בארצות הברית, שכן לטענתו מטרת הקומוניסטים הייתה להשתלט על המדינה בשיטת הסלמי, כאשר מחסלים אט אט את כל מנהיגי המפלגות האחרות. לעומת זאת, הקומוניסטים בהונגריה טענו שסירובו לשוב להונגריה מעיד על אשמתו. בקרב גורמים שמאליים בארצות הברית, דוגמת הניו ריפבליק, הוצג נאג' כמי שלא עשה דבר למנוע השתלטות פאשיסטית על הונגריה, ועל כן הוא הודח. ב-14 ביוני 1946 הגיע נאג' לדבלין בדרכו לארצות הברית, בה קיבל מקלט מדיני.
נאג' השתקע בארצות הברית ובשנת 1948 פרסם אוטוביוגרפיה בשם "המאבק מאחורי מסך הברזל". תמלוגי הספר אפשרו לו לרכוש בית בווירג'יניה בפרבר של וושינגטון די. סי. הוא היה פעיל בפוליטיקה של הגולים ההונגרים בארצות הברית והטיף עד סוף חייו לשחרור ההונגרים מהדיקטוטרה הקומוניסטית ולמתן רשות להונגרים להגר לארצות הברית. בנוסף היה נאג' פעיל בחזית של מנהיגים פולטיים גולים ממזרח אירופה.
במהלך המרד ההונגרי באוקטובר 1956, הגיע נאג' לאירופה. הוא העריך שבעקבות המרד יתקיימו בהונגריה בחירות חופשיות. הוא טען שהמשטרים הקומוניסטיים במזרח אירופה נשענו על כידוני הסטליניזם ולאחר שהרפו מהדיכוי לא יוכלו להמשיך לשלוט על עמי מזרח אירופה השונאים את הצבא האדום ואת ברית המועצות.
הערות שוליים

1 2 3 4  פרנץ נוג', כיצד חטפו הרוסים את ממשלתי?, הַבֹּקֶר, 28 בנובמבר 1947
↑  Soviet Occupation of Romania, Hungary, and Austria 1944/45?1948/49, page 194
↑  "המאה האמריקאית", דבר, 18 ביולי 1947
↑  הוקמה ממשלה חדשה בהונגריה, דבר, 1 ביוני 1947
מה קרה בהונגריה?, הצופה, 2 ביוני 1947
↑  ראש ממשלת הונגריה התפטר בשהותו בשווייץ אנגליה ואמריקה רואות בזה פוטש קומוניסטי, הַבֹּקֶר, 1 ביוני 1947
↑  מיומנו של פראנץ נאגי, המשקיף, 1 באוקטובר 1947
↑  מחאת אמריקה נגד הסובייטים בהונגריה תוגש תוך 24 שעות, הַבֹּקֶר, 8 ביוני 1947
↑  דורש גירוש משלחת הונגריה מאו"ם, למרחב, 24 ביוני 1958
↑  דו-קוב מלולי חריף בין האנגלוסכסים והרוסים, המשקיף, 12 ביוני 1947
1 2  איש האופוזיציה מהגוש המזרחי בגולה, הצופה, 19 במרץ 1948; המשך
↑  טכסיסי הקומוניסטים, הצופה, 16 ביוני 1947
פרנץ נאגי לארה"ב, קול העם, 15 ביוני 1947
↑  סטטוס דיפלומטי לנאג'י, הַבֹּקֶר, 15 ביוני 1947
↑  Nagy, Ferenc, in Elliott Robert Barkan, Making it in America: A Sourcebook on Eminent Ethnic Americans, 2001, page 253
↑  הגולים בניו־יורק מגלים פעולות, הצופה, 8 במאי 1949
↑  בבודפשט עדיין משתוללים קרבות, מעריב, 30 באוקטובר 1956
↑  בקהיר ובבודפשט, הַבֹּקֶר, 1 בנובמבר 1956
| --- | --- |
בקרת זהויות :  NLI: 987007280797405171  PLWABN: 9812464510105606  BnF: cb12310503k (data)  CiNii: DA11043253  GND: 119043491  ISNI: 0000 0001 0938 3704  LCCN: n89654435  NARA: 48199863  NDL: 00524683  NKC: jx20041126002  NTA: 147763886  RERO: 02-A018537614  SNAC: w6hx3bj7  SUDOC: 031991335  VIAF: 115805998   WorldCat (עם VIAF): 115805998
אליסטר ג'ונסטון

אליסטר ג'ונסטון (באנגלית: Alistair Johnston; נולד ב-8 באוקטובר 1998) הוא כדורגלן קנדי המשחק בעמדת המגן הימני בסלטיק.
קריירת מועדונים

ג'ונסטון נולד בוונקובר לאב קנדי ולאם צפון אירית ובגיל ארבע עברה משפחתו למונטריאול. הוא התחיל לשחק כדורגל בגיל בקבוצת הילדים המקומית לייקשור. כשהיה בן 7 עברה משפחתו לאורורה ושיחק בקבוצות המקומיות.
בשנת 2016 החל ללמוד באוניברסיטת סנט ג'ון ושיחק בקבוצת הכדורגל שלה במשך שנתיים. בשנת 2018 הצטרף לאוניברסיטת ווייק פורסט ובה הועבר לעמדת המגן הימני. במהלך החופשים בתקופתו בקולג', שיחק בקבוצת הכדורגל ווהן אזורי מליגת העל של אונטריו.
ב-9 בינואר 2020 ג'ונסטון נבחר במקום ה-11 בדראפט ה-MLS על ידי נאשוויל. ב-25 בפברואר חתם על חוזה בקבוצה. ב-12 באוגוסט ערך את הופעת הבכורה שלו בקבוצה במשחק הליגה נגד דאלאס. ב-22 בספטמבר 2021 ג'ונסטון כבש את שערו הראשון בקבוצה בניצחון 1-5 נגד אינטר מיאמי.
ב-23 בדצמבר 2021 נרכש על ידי מונטריאול תמורת כמיליון דולר ואחוזים על מכירה עתידית. ב-23 בפברואר 2022 ערך את הופעת הבכורה שלו בקבוצה במשחק נגד סנטוס לגונה במסגרת ליגת האלופות של אמריקה הצפונית. ב-14 במאי הבקיע את שער הבכורה שלו בקבוצה בניצחון 0-2 נגד שארלוט.
בדצמבר 2022 חתם לחמש שנים בסלטיק מליגת העל הסקוטית והצטרף אליה ב-1 בינואר 2023. יממה לאחר מכן, ערך את הופעת הבכורה שלו בקבוצה בתיקו 2-2 נגד גלאזגו ריינג'רס. ב-5 במרץ הבקיע את שער הבכורה שלו בקבוצה בניצחון 1-5 נגד סנט מירן. בעונתו הראשונה זכה עם המועדון בטריבל.
קריירה בינלאומית

בינואר 2021 ג'ונסטון זומן לראשונה לסגל נבחרת קנדה. ב-25 במרץ 2021 ערך את הופעת הבכורה שלו בנבחרת במשחק נגד ברמודה במסגרת מוקדמות מונדיאל 2022. 4 ימים לאחר מכן, הבקיע את שער הבכורה שלו בנבחרת במשחק נגד איי קיימן.
נכלל בסגל הנבחרת לקראת גביע הזהב 2021, מונדיאל 2022 וקופה אמריקה 2024, בה נכלל בהרכב מצטייני הטורניר והיה לשחקן היחיד מצפון אמריקה שנכלל בהרכב זה.
תארים

ליגת העל הסקוטית: 2022/2023, 2023/2024
הגביע הסקוטי: 2022/2023, 2023/2024
גביע הליגה הסקוטי: 2022/2023
נבחרת הטורניר בקופה אמריקה 2024
חאת'ם עווידה

| --- | --- |
 לידה:  סאג׳ור
 לאום:  ישראל ישראל
 מקום לימודים:  האקדמית גליל מערבי 
 תחום יצירה:  פיסול
 
שקיעה, פסל אבן, יצירתו של חאת'ם עווידה, במסגרת "מדבר וים", טיילת החוף הצפוני, אילת 2015
חאת'ם עווידה (בערבית: حاتم عويضة) הוא פסל דרוזי ישראלי. פסלו המפורסם "שקיעה", נמצא בטיילת החוף הצפוני באילת.
קורות חיים

עווידה נולד וגדל בכפר סאג'ור. למד באקדמית גליל מערבי. עבודותיו פזורות ומוצגות ברחבי הארץ ומחוצה לה.
קורות חיים > תערוכות ופסטיבלים בהם השתתף

פסטיבל פיסול באבן, מגרב
פסטיבל אבן בגליל, אגם מונפורט
תערוכת אוסף אוטופיה תל אביב
פסטיבל פיסול באבן, בית ג'אן
מפגש אביב, קיבוץ גינוסר
פסטיבל פיסול באבן, יאנוח-ג'ת
סימפוזיון פיסול באבן, אבו סנאן
פסטיבל פיסול באבן, שעב
זכה במספר פרסים בינלאומיים וארציים על יצירותיו.
חיים אישיים

עווידה מתגורר בסאג'ור. עובד בחברת "אדם ואבן", מצבות בעיצוב אישי.
פסלים במרחב הציבורי

שקיעה – פסל מאבן, נמצא בטיילת באילת, 2015
אקסטרווגנטי – פסל אבן, 2012
פסל לזכרו של המשורר סמיח אל-קאסם – בבית הספר היסודי בכפר ראמה.
גלריה

אקסטרווגנטי, פסל אבן, יצירתו של חאת'ם עווידה, במסגרת פסטיבל "אבן בגליל" באגם מונפורט, 2012
חוואסה

| --- | --- |
 טריטוריה:  המנדט הבריטי המנדט הבריטי
 מחוז:  מחוז חיפה
 נפה:  נפת חיפה
 שפה רשמית:  ערבית
 תאריך ייסוד:  1938 
 סיבת נטישה:  מלחמת העצמאות
 יישובים יורשים:  שכונת בן-דור בנשר
 דת:  מוסלמים
 קואורדינטות:  32°46′36″N 35°02′04″E﻿ / ﻿32.7765676°N 35.0345743°E﻿ / 32.7765676; 35.0345743
 אזור זמן:  UTC +2
  מפת מיקום  מפה מפורטת   (למפת חיפה מוגדלת) חוואסה(למפת חיפה רגילה) חוואסה(למפת הגליל המערבי רגילה) חוואסה(למפת הגליל המערבי מוגדלת) חוואסה  he tabBackground:;tabBorder:#aaa;defaultTab:0;
 
היישוב חוואסה הוקם בשנת 1938. במקורו תוכנן להיות שכונה של העיר חיפה. היישוב  שכן ממערב לכפר בלד א-שיח' סמוך לצומת הצ'ק פוסט, במקום בו שוכנת היום שכונת בן דור בעיר נשר. שמה של השכונה ניתן לה על שם ואדי "אל-חוואסה" שגבל בצידה המערבי.